**Õppevahend: Peatumisteekond ja sõidukikiirus**

**Teema:** oma teeületuse ohutuse hindamine (peatu, vaata, veendu) ning auto pidurdusteekonnad erinevatel kiirustel ja teeoludel;

**Ettepanek:** võimalusel kaasata pereliikmeid;

**Ülesannete tegemiseks vajalikud tarvikud**: väike (max A5 paber), kirjutusvahend ja mõõdulint, arvuti.

1. **Ülesanne:** kirjuta palun paberile 3 numbrit, esimene nr (mida arvad) kui pikk on keskmiselt sõidukijuhi reageerimise aeg sekundites, teine nr (mida arvad) kui pikk on „selle aja jooksul“ läbitud teekond meetrites kui sõidukiirus oli 50 km/h ja kolmas nr (mida arvad) kui pikk on sõiduki peatumisteekond meetrites kuival ajal sõites sõidukiirusel 50 km/h?
2. **Ülesanne**: võta palun mõõdulint (kui on võimalik) ja märgi nt teibiga, paberiribaga või klotsiga toapõrandale 1 meeter ja treeni 1m pikkuseid samme/ astumist.
3. **Ülesanne**: otsi palun oma kodus kõige pikem lõik, mida saad mõõdulindiga mõõta või treenitud sammudega 1m astuda ja mõõda see. Kirjuta kõige suurem mõõdetud number samale paberile, mis oli ülesandes nr 1.
4. **Ülesanne**: vaata videoklippi <https://www.youtube.com/watch?v=oQm9Ob11fI4&list=PLQMKDpzUPO6BbuXOJTtLZNjsIVu4qza4j&index=3>
5. **Ülesanne**: peale video vaatamist peaks Sul olema info, kui palju kulub aega ja meetreid, et sõiduk asulasisesel teel, kiirusel 50 km/h ning ka suurematel kiirustel maanteel seisma saaks. Kui on vaja, siis palun paranda ülesande nr 1 juures paberile kirja pandud esialgsed numbrid ja võrdle neid omavahel. Kas on vahe? Kas esmalt kirjutatud numbrid on suuremad või väiksemad? Kas ja kui suur on vahe kuival ja märjal teekattel peatumisteekonnal?
6. Võimalusel võid minna kas oma kodu juures õue või kooliteel leida tee ületamiseks sobiv koht (reguleeritud või reguleerimata ülekäigurada, ristmik või ülekäigukoht) ja mõõta seal 1meetriste sammudega sõiduki peatumisteekond nii vasakule kui ka paremale poole tee ületamise kohta. Vaata kas saad selle koha fikseerida mõne puu, põõsa, majanurga, liiklusmärgi vms asjaga, et jääks meelde. Järgmisel korral kui kooli lähed või koolist tuled, siis tead kui kaugel peab olema minimaalselt sõiduk, et võiksid loota, et ta võiks veel pidama saada kui ootad oma teeületust. Kuna Eesti oludes on teekatted väga tihti ka märjad, siis võid fikseerida ka selle maa, mis kulub sõiduki peatumiseks märgades ilmastikuoludes (vihje asub siin: <http://www.liikluskasvatus.ee/taiskasvanud/autojuhile-ja-soitjale/kiirus-maanteel/soidukiirus-ja-peatumisteekond/> )
7. **Peatu, vaata, veendu! Alati!**